Številka:

Datum: dd.mm.2024

Na podlagi 151.c člena Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 95/23, 117/23 in 131/23 – ZORZFS) je Vlada Republike Slovenije sprejela

**SKLEP**

**o določitvi objektov, katerih odstranitev je nujno potrebna in v javno korist, na območju Občine Mežica**

**I**

Zaradi zavarovanja življenja in zdravja ljudi je nujno potrebna in v javno korist odstranitev naslednjih objektov (nepremičnine z objekti za odstranitev):

* Onkraj Meže 8, občina Mežica, številka strokovnega mnenja SM-MEŽONM8S,
* Mariborska cesta 3, občina Mežica, številka strokovnega mnenja SM-MEŽMAC3S.

**II**

Ta sklep začne veljati naslednji dan po objavi v Uradnem listu Republike Slovenije.

Št. …

Ljubljana, dne …

EVA …

Vlada Republike Slovenije
…
predsednik

Priloge:

* Dokument - Mnenje DTP (SM-MEŽMAC3S)
* Dokument - Mnenje DTP (SM-MEŽONM8S)
* Priloge – Potrditev strokovnih mnenj Sveta Vlade RS za obnovo

Prejmejo:

* Ministrstvo za naravne vire in prostor
* Ministrstvo za kmetijstvo, gozdarstvo in prehrano
* Služba Vlade RS za zakonodajo
* Služba Vlade RS za obnovo po poplavah in plazovih
* Svet Vlade RS za obnovo
* Občina Mežica

**Obrazložitev:**

Državna tehnična pisarna, ki skladno z 157. členom Zakona o interventnih ukrepih za odpravo posledic poplav in zemeljskih plazov (Uradni list RS, št. 95/23 in Uradni list RS z dne 1. 9. 2023) in Zakonom o spremembah in dopolnitvah Zakona o interventnih ukrepih za odpravo posledic poplav in zemeljskih plazov iz avgusta 2023 (Uradni list RS, št. 117/23 z dne 20. 11. 2023) (v nadaljevanju ZIUOPZP) deluje v sestavu Službe vlade za obnovo po poplavah in plazovih je skladno s 151.b členom podala strokovno mnenje za spodaj navedene objekte, za katere strokovno ocenjujejo, da obstaja visoka ogroženost zaradi zemeljskega ali hribinskega plazu kot posledice poplav in plazov ter gre za znatno poškodovan objekt, katerega obnova ni mogoča ali ekonomsko smiselna in s čimer bi lahko nastale škodljive posledice za življenje in zdravje ljudi:

* Onkraj Meže 8, občina Mežica, številka strokovnega mnenja SM-MEŽONM8S,
* Mariborska cesta 3, občina Mežica, številka strokovnega mnenja SM-MEŽMAC3S.

Obravnavani objekt na naslovu **Onkraj Meže 8** je bil v neurju, ki je 4.8.2023 prizadelo to območje prizadet zaradi plazu. V Geološkem mnenju o plazovni nevarnosti je ugotovljeno, da je objekt na nevarnem območju, saj lahko ob močnem deževju pride do novih odlomnih robov in posledično do nove splazitve, kar lahko ogrozi življenja ali zdravje ljudi. Sanacija plazu bo, v kolikor se bo izvajala, obsežna, zahtevna in dolgotrajna. Stanovanjski objekt je tudi močno statično poškodovan zaradi starosti in zaradi plazenja. Popravilo obstoječega objekta ali novogradnja na tem območju iz geološko geomehanskega in ekonomskega vidika zato nista sprejemljivi.

Obravnavani objekt na naslovu **Mariborska cesta 3** je bil v neurju, ki je 4.8.2023 prizadelo to območje delno narušen zaradi posledic rušilnega delovanja reke Meže, ki je prestopila brežine in med ostalimi poplavila tudi obravnavani objekt. Konstrukcija objekta je že v osnovi v slabem stanju, poplava ga jo je še dodatno destabilizirala in poslabšala. Kot izhaja iz Mnenja o poškodbah nosilne konstrukcije objekta je objekt v takšnem stanju, da njegova obnova ekonomsko ni smiselna. Novogradnja je skladno z 2. odstavkom 88. člena Zakona o obnovi, razvoju in zagotavljanju finančnih sredstev (ZORZFS) lahko usmerja na zemljišča, ki niso ogrožena zaradi zemeljskih ali hribinskih plazov, erozije ali zaradi poplav, ne glede na stopnjo njihove poplavne ogroženosti